Beboerne i området er meget kede af, at deres kvarter bliver udsat for hærværk, tåregas og optøjer.

- Det er slet ikke sådan, de kender deres kvarter, fortalte Louise Dalsgaard.

Læs også : Rasmus Paludan angrebet under demonstration på Nørrebro

Søndag holdt den højreradikale partistifter og islamkritiker en demonstration på Blågårds Plads på Nørrebro i København, hvor han blev angrebet, og hvor politiet efterfølgende beordrede ham væk fra området.

Rasmus Paludan Uddannet advokat.

Stiftede partiet Stram Kurs i 2017. Han går ind for forbud mod islam i Danmark.

Han spreder sit budskab gennem YouTube og demonstrationer med koranafbrændinger.

Han har demonstreret 17 gange frem til starten af april i år og 53 gange sidste år.

I april blev han idømt 14 dages betinget fængsel for racisme. Han har anket dommen, da han er uenig i rettens afgørelse.

Indtil videre har det i 2018 og 2019 kostet staten 24 millioner at beskytte islamkritikeren, viser opgørelse.

Umiddelbart efter opstod der optøjer med stenkast og hærværk. Politiet blev også angrebet. Sent søndag aften begyndte uroen af sprede sig til andre dele af byen, hvor der var brand flere steder.

Københavns Politi har i dag indført dobbelt strafzone i dele af København indtil den 23. april klokken 16 som følge af optøjerne.

23 anholdt og 3 sigtet

Ifølge politiet førte søndagens urolighederne til 23 anholdelser. I dag har en dommer fængslet to af de anholdte personer i ti dage, de sigtes begge for vold mod politiet, oplyser Københavns Politi.

De to, der er henholdsvis 28 og 20 år, skal have affyret fyrværkeri mod politifolk søndag aften kort før klokken 22.